**Ministru kabineta noteikumu projekta "Grozījumi Ministru kabineta 2015. gada 14. aprīļa noteikumos Nr. 193** **"Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās"** **īstenošanas noteikumi"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2015. gada 14. aprīļa noteikumos Nr. 193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi"" (turpmāk – noteikumu projekts) ir izstrādāts saskaņā ar Eiropas Savienības struktūrfondu un Kohēzijas fonda 2014. –2020. gada plānošanas perioda vadības likuma 20. panta 6. un 13. punktu un lai nodrošinātu Ministru kabineta 2015. gada 14 aprīļa noteikumu Nr.193 "Darbības programmas "Izaugsme un nodarbinātība" 9.2.1. specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1. pasākuma "Profesionāla sociālā darba attīstība pašvaldībās" īstenošanas noteikumi"" (turpmāk – MK noteikumi Nr.193) tiesiskā regulējuma normu nepārprotamu un skaidru izpratni, kā arī precizētu un papildinātu atsevišķus MK noteikumu Nr. 193 ietvaros īstenotā 9.2.1.1.pasākuma "Profesionāla sociālā darba attīstība pašvaldībās" (turpmāk – 9.2.1.1. pasākums) īstenošanas nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **9.2.1.1. pasākuma atbalstāmās darbības (dalība supervīzijā) īstenošanas nosacījumu maiņu.**

Šī brīža MK noteikumos Nr.193 ir noteikts, ka viena no 9.2.1.1.pasākuma atbalstāmajām darbībām, proti, pašvaldību sociālo dienestu un citu pašvaldības izveidoto sociālo pakalpojumu sniedzēju sociālā darba speciālistu profesionālās kompetences pilnveide – dalība supervīzijā (turpmāk –supervīzija) tiek īstenota uz publiskā iepirkuma pamata. To reizi gadā vai divos gados organizē Labklājības ministrija kā 9.2.1.1. pasākuma finansējuma saņēmējs (turpmāk – finansējuma saņēmējs), attiecīgi slēdzot vispārīgo vienošanos ar visiem iepirkuma uzvarētājiem un piešķirot tiem tiesības nodrošināt attiecīgo pakalpojumu, kā arī savā tīmekļa vietnē [www.lm.gov.lv](http://www.lm.gov.lv) (turpmāk – tīmekļa vietne) publicējot informāciju par supervīzijas iepirkuma uzvarētājiem. Savukārt pašvaldības, kas 9.2.1.1.pasākuma ietvaros pretendē uz kompensācijas saņemšanu par supervīzijas nodrošināšanu, izsūta uzaicinājumu sarakstā iekļautajiem potenciālajiem supervīzijas pakalpojuma sniedzējiem iesniegt piedāvājumus un izvēlas to supervīzijas pakalpojuma sniedzēju, kurš piedāvā viszemāko cenu. Pašvaldība slēdz līgumu ar izvēlēto supervīzijas pakalpojuma sniedzēju, vienojoties par supervīzijas nodrošināšanas grafiku, periodu un apmaksas veidu.Finansējuma saņēmēja kā projekta "Profesionāla sociālā darba attīstība pašvaldībās" (turpmāk – projekts) īstenotāja līdzšinējā pieredze rāda, ka pašvaldību interese saņemt atbalstu supervīzijas nodrošināšanai projekta ietvaros nav liela, kaut arī pašvaldības sociālā darba speciālistiem supervīziju nodrošina nepietiekamā apmērā finansiālu apsvērumu dēļ. Kā iemeslu tam, ka pašvaldības ne labprāt iesaistās projekta īstenotajās darbībās un līdz ar to nepretendē uz kompensāciju par īstenoto supervīziju, tiek minēts sarežģītais supervīzijas pakalpojuma sniedzēju izvēles un atskaitīšanās process, kā arī nosacījums, ka ir jāizvēlas supervīzijas pakalpojuma sniedzējs, kas piedāvā viszemāko cenu. Supervīzijā ļoti būtiska ir supervīzijas pakalpojuma sniedzēja un sociālā darbinieka pozitīva iepriekšējā sadarbība, kas ietver emocionālā saiknes nodibināšanu un savstarpējas uzticēšanās esamību, līdz ar to, zemākās cenas princips nav atbilstošākais supervīzijas pakalpojuma sniedzēju izvēles kritērijs. Nemainot supervīzijas pakalpojuma īstenošanas kārtību, pašvaldību zemās aktivitātes dēļ pastāv 9.2.1.1. pasākumā noteikto uzraudzības rādītāju sasniegšanas risks, gan līdz 2018. gada 31. decembrim (sertificēti izdevumi 2 564 291 *euro* apmērā), gan līdz 2023. gada 31. decembrim (iznākuma rādītājs – sociālā darba speciālistu skaits, kuri piedalījušies supervīzijās un pilnveidojuši savu profesionālo kompetenci – 2000 personas un rezultāta rādītājs – 1400 sociālā darba speciālisti (kalendāra gadā), kas pilnveidojuši profesionālo kompetenci). Projekta ietvaros vienlīdz svarīgi ir izveidot un praksē aprobēt ilgtspējīgu supervīzijas nodrošināšanas procesu, kuru sekmīgi varētu izmantot arī pēc projekta īstenošanas beigām, jo supervīzija ir vitāli nepieciešama kvalitatīvai un mērķtiecīgai sociālā darba veikšanai un sociālā darbinieka profesionālās kompetences un profesionālās darbības kvalitātes pilnveidošanai. Ņemot vērā iepriekš minēto, noteikumu projekts paredz, ka pašvaldībām 9.2.1.1. pasākuma ietvaros tiek mainīta supervīzijas īstenošanas kārtība, proti, supervīzijas pakalpojuma sniedzējus turpmāk izvēlēsies pašvaldības.Supervīzijas īstenošana:Supervīzija pēc būtības ir konsultācija, kuras ietvaros sociālā darba speciālistiem tiek nodrošināts atbalsts saistībā ar to profesionālo darbību un tā pamatā ir nepieciešama jomās, kuru profesiju pārstāvjiem darba pienākumi ir saistīti ar pakalpojuma vai atbalsta sniegšana cilvēkiem, piemēram, sociālais darbs, psihoterapija, psiholoģija, probācija, medicīnā, pedagoģija utml. Sociālā darba speciālistiem ikdienas darbā nākas saskarties ar dažādu problēmsituāciju risināšanu, bieži ar psiholoģiski smagu gadījumu vadību un līdz ar to, ir svarīga profesionālo robežu apzināšanās, rīcības alternatīvu atrašana konkrētās darba situācijās, attiecību veidošana ar kolēģiem, padotajiem, klientiem, t.i. prasme uzklausīt un sadarboties. Supervīzija ir nepieciešama sociālā darba procesā, jo īpaši, sarežģītu situāciju risināšanā, stresa faktoru un "izdegšanas" mazināšanai. Pieredze un pētījumi rāda, ka darbinieki, kuri savlaicīgi un regulāri apmeklē supervīziju ir pakļauti mazākam "izdegšanas" riskam un darbā ar klientu ir empātiskāki. Lai pašvaldība nodrošinātu sociālā darba speciālistam kvalitatīvu atbalstu, ir būtiski izvēlēties atbilstošāko supervīzijas pakalpojuma sniedzēju. Lai supervīzija sasniegtu nepieciešamo mērķi, ļoti būtiska ir supervīzijas pakalpojuma sniedzēja un sociālā darbinieka pozitīva savstarpējā sadarbības pieredze, t.i. savstarpējā sapratne un saderība, kas lielā mērā ir atkarīga no spējas nodibināt emocionālo saikni. Pozitīvas emocionālā saiknes esamība supervizoru un sociālo darbinieku starpā veicina savstarpēju uzticēšanos un atklātību. Tikai izveidojot atklātu un abpusēju pozitīvu saskarsmi ir iespējams pārrunāt problēmsituācijas, kas vairumā gadījumu ir saistītas ar sensitīviem aspektiem, izanalizēt tās un rast optimālāko risinājumu sociālā darbinieka psiholoģiskās un emocionālās spriedzes mazināšanai.Otrs būtiskākais izvēles kritērijs ir supervīzijas pakalpojuma sniedzēja darba kvalitāte, ko vērtē pēc speciālista kvalifikācijas, kas ietver iegūtās teorētiskās zināšanas un profesionālo pieredzi, kā arī zināšanu un prasmju turpmāko pilnveidošanu un specializāciju, akumulējot profesionālo pieredzi. Minēto supervizoru kvalitāti apliecina Eiropas nacionālo supervizoru organizāciju asociācijas (Association of National Organisations for Supervision in Europe) (turpmāk - ANSE) standartiem atbilstošs sertifikāts.ANSE kā starptautiska organizācija nodrošina vienota un salīdzināma izglītības un prakses standarta izstrādi supervīzijas pakalpojuma sniedzējiem, savukārt tās dalīborganizācijas ir tiesīgas sertificēt savas valsts profesionāļus atbilstoši šim standartam. Katrā Eiropas Savienības dalībvalstī var būt tikai viena profesionāla organizācija, kas nacionālā līmenī veic supervizoru sertifikāciju. Šāda pieeja atbilst arī 2014. gada 26. februāra Eiropas Parlamenta un Padomes direktīvas 2014/24/ES par publisko iepirkumu un ar ko atceļ Direktīvu 2004/18/EK 64. panta 1. punktā noteiktajam, proti, ka dalībvalstis var izveidot un uzturēt vai nu apstiprināto darbuzņēmēju, piegādātāju vai pakalpojumu sniedzēju oficiālus sarakstus, vai nodrošināt sertifikāciju, ko veic sertifikācijas struktūras, kuras atbilst Eiropas sertificēšanas standartiem. Latviju šajā starptautiskajā organizācijā pārstāv, supervizoru sertificēšanu un supervizoriem izsniegto sertifikātu reģistru uztur biedrība "Latvijas supervizoru apvienība".Lai pašvaldību sociālā darba speciālisti saņemtu kvalitatīvu supervīziju, noteikumu projekts paredz, ka pašvaldības, kas 9.2.1.1. pasākuma ietvaros pretendē uz kompensācijas saņemšanu par supervīzijas nodrošināšanu, minētā pakalpojuma sniedzēju izvēlas atbilstoši noteikumu projektā noteiktām prasībām, ja supervīzijas pakalpojuma paredzamā līgumcena ir mazāka par 750 000 *euro,* vai atbilstoši Publisko iepirkumu likumam (turpmāk – PIL), ja supervīzijas pakalpojuma paredzamā līgumcena ir 750 000 *euro* vai lielāka. Ņemot vērā to, ka supervīzija atbilst PIL 2. pielikuma "Veselības, sociālie un saistītie pakalpojumi" sadaļā ietvertajam CPV kodam – 85121270-6 "Psihiatru vai psihologu pakalpojumi" <https://goo.gl/XufKrN> (pakalpojums ir pietuvināts psihoterapijas un psihologa pakalpojumam, jo pēc būtības nodrošina līdzīgu atbalstu – garīgās veselības uzlabošana, iekšējā stresa mazināšana, emocionālā līdzsvara atgūšana, problēmsituāciju risināšana utml.), gadījumā, ja supervīzijas pakalpojuma paredzamā līgumcena ir mazāka par 750 000 *euro*, PIL nav jāpiemēro, savukārt, ja supervīzijas pakalpojuma paredzamā līgumcena ir 750 000 *euro* un vairāk, pašvaldībai ir jāveic iepirkums atbilstoši PIL 10. panta (2) daļā noteiktajam. Attiecībā uz supervīzijas pakalpojumu sniedzēju izvēli gadījumā, ja supervīzijas pakalpojuma līgumcena ir mazāka par 750 000 *euro,* pašvaldībām būs jāizvēlas tāds pakalpojumu sniedzējs, kas atbilst šādām prasībām:1. tas ir iekļauts sertificētu supervizoru reģistrā, kas ir pieejams Latvijas supervizoru apvienības tīmekļa vietnē:

<http://www.supervizija.lv/lv/sertificeti-supervizori/>.Tādējādi pašvaldībām būs iespējams izvēlēties piemērotāko supervīzijas pakalpojuma sniedzēju no lielāka sertificēto pakalpojuma sniedzēju skaita (šobrīd Latvijas supervizoru apvienības reģistrā ir 58 sertificēti supervizori), jo līdz šim projekta ietvaros supervīzijas pakalpojumu nodrošināja 14 sertificēti supervizori, kurus LM izvēlējās iepirkuma procedūras rezultātā.1. tas atbilst pašvaldības sociālā darba speciālistu vajadzībām un pašvaldības sociālā darba speciālistiem ir bijusi veiksmīga iepriekšēja sadarbība, t.i. izveidojusies pozitīva emocionālā saikne, sapratne, saderība un uzticēšanās, vai tieši pretēji, pamatojoties uz supervizora reputāciju, specializāciju, pieejamību vai citiem kritērijiem, neizvēlēties līdzšinējo supervīzijas pakalpojuma sniedzēju un veidot jaunu sadarbību;
2. tam nav nodokļu parādi, kas kopsummā kādā no valstīm pārsniedz 150 *euro*. Pašvaldība pirms līguma slēgšanas tiesību piešķiršanas pārliecinās, ka Latvijā reģistrētam vai pastāvīgi dzīvojošam pretendentam Ministru kabineta noteiktajā informācijas sistēmā Valsts ieņēmumu dienesta tīmekļvietnē publicētajā nodokļu parādnieku datubāzē nav nodokļu parādi. Attiecībā uz ārvalstī reģistrētu vai pastāvīgi dzīvojošu pretendentu pašvaldība pieprasa, lai pretendents iesniedz attiecīgās kompetentās institūcijas izziņu, kas apliecina, ka tam nav nodokļu parādi. Pretendents ir tiesīgs apliecināt, ka pirms iepirkuma līguma noslēgšanas tam nav nodokļu parādu, iesniedzot izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu;
3. tam nav interešu konfliktu ar kādu no iesaistītajām pusēm, kas pieņem lēmumu par supervīzijas pakalpojuma sniedzēju, ievērojot likuma "Par interešu konflikta novēršanu valsts amatpersonu darbībā" 1.panta 5.punktā noteikto interešu konflikta definīciju;
4. ņemot vērā, ka noteikumu projektā tiek paredzēts nodalīt individuālo un grupas (grupas, komandas un organizācijas) supervīziju, ievērojot, ka individuālās supervīzijas sesijas ilgums ir 1 stunda un grupas (grupas, komandas un organizācijas) supervīzijas sesijas ilgums ir 3 stundas, pakalpojuma sniedzējam ir jānodrošina atbilstība arī šai prasībai;
5. tas var supervīzijas pakalpojumu nodrošināt pašvaldības administratīvajā teritorijā vai administratīvajā teritorijā, kurā pašvaldība ir izteikusi vēlmi saņemt šo pakalpojumu;
6. tas var nodrošināt supervīzijas pakalpojumu, nepārsniedzot MK noteikumos Nr.193 noteiktos supervīzijas izmaksu apmērus.
7. pēc dalības supervīzijā, supervīzijas pakalpojuma sniedzējam ir jāsniedz informācija pašvaldībai par supervīzijas problēmjautājumu risināšanas dinamiku, izvirzīto mērķu sasniegšanas progresu, kā arī būtiskiem identificētiem jautājumiem, ko nepieciešamas risināt ārpus īstenotās supervīzijas;
8. tas var nodrošināt individuālo vai grupas supervīziju klātienē, kā arī, lai veicinātu individuālo supervīziju nodrošināšanu pašvaldībās ar mazu sociālā darba speciālistu skaitu, kā arī pašvaldībās, kuras teritoriāli atrodas tālāk no reģionāliem centriem, tas var nodrošināt arī attālinātas individuālās supervīzijas iespējas, izmantojot tiešsaistes video saziņas servisu. Līdzīga pieeja ārpus ES fondu atbalsta šobrīd jau tiek īstenota psihoterapeita un psihologa konsultācijās.

Nepieciešamības gadījumā supervīzijas dalībnieku grupu komplektēšanu pašvaldība veic sadarbībā ar supervīzijas pakalpojuma sniedzēju. Lai nodrošinātu pietiekamu dalībnieku skaitu grupas un komandas supervīzijas dalībnieku grupā, nepieciešamības gadījumā pašvaldības var savstarpēji sadarboties un dalībnieku skaitu komplektēt, apvienojot vairāku pašvaldību sociālos darbiniekus.Lai nodrošinātu vienādus nosacījumus supervīzijas pakalpojuma sniedzējiem un vienkāršotu supervīzijas izmaksu administrēšanu, tiek noteikts vienots supervīzijas izmaksu apmērs, attiecīgi papildinot MK noteikumus Nr. 193 ar 18.16. apakšpunktu.Supervīzijas izmaksas:Lai noteiktu supervīzijas sesiju izmaksu apmēru, tika izmantota 9.2.1.1. pasākuma projekta ietvaros uzkrātā statistika par īstenotajām supervīzijām laika periodā no 2015. gada IV ceturkšņa līdz 2016. gada IV ceturksnim. Šajā laika periodā 86 no 119 pašvaldībām nodrošināja supervīzijas sociālā darba speciālistiem 9.2.1.1. pasākuma projekta ietvaros. Kopumā supervīzijās piedalījās 1073 no 2086 (kopējā sociālā darba speciālistu skaita Latvijā) sociālā darba speciālistiem.Individuālās supervīzijas sesijā piedalījās 785 dalībnieki (projekta ietvaros atbalstu saņēma 102 sociālā darba speciālisti) par kopējām izmaksām 22 793.32 *euro*.*Aprēķins: 22 793.32/785=29.04 euro (viena sociālā darbinieka izmaksas par dalību individuālajā supervīzijas sesijā).*Grupu supervīzijas sesijās piedalījās 6 157 dalībnieki (projekta ietvaros atbalstu saņēma 987 sociālā darba speciālisti) par kopējām izmaksām 134 486.53 *euro*.*Aprēķins: 134 486.53/6 157=21.84 euro (viena sociālā darbinieka izmaksas par dalību grupu supervīzijas sesijā).*Papildus 9.2.1.1. pasākuma projekta ietvaros uzkrātajai statistikai, lai nodrošinātu Latvijā pastāvošajai tirgus situācijai maksimāli pietuvinātas individuālās un grupu supervīzijas izmaksas, izlases veidā tika aptaujāti arī supervīzijas pakalpojuma, un pēc būtības pietuvināta, proti, psihoterapijas pakalpojuma sniedzēji ārpus ES fondu atbalsta. Tika iegūta šāda informācija: Vienas personas izmaksas par dalību individuālajā supervīzijas un psihoterapijas sesijā svārstās robežās no 25 *euro* līdz 35 *euro,* attiecīgividējās vienas personas izmaksas par dalību individuālajā supervīzijas un psihoterapijas sesijā ir 30 *euro*. Savukārt vienas personas izmaksas par dalību grupas supervīzijas sesijā ir 23 *euro* unviens personas izmaksas par dalību attālinātajā individuālajā psihoterapijas sesijā ir 25 *euro*. Iegūtā informācija tika salīdzināta ar 9.2.1.1. pasākuma projekta ietvaros laika periodā 2015. gada IV ceturkšņa līdz 2016. gada IV ceturksnim uzkrāto statistiku. Tika konstatēts, ka 9.2.1.1. pasākuma projekta ietvaros grupas un individuālās supervīzijas vidējās izmaksas, salīdzinājumā un ārpus ES fondu atbalsta pastāvošajām vienas personas vidējām supervīzijas un psihoterapijas sesijas izmaksām ir pietuvinātas. Līdz ar to tiek noteiktas:individuālās supervīzijas sesijas izmaksas vienam sociālā darba speciālistam 30 *euro* (matemātiskās noapaļošanas rezultātā).*Aprēķins: 29.04+30.00/2=29.52 euro* Grupu supervīzijas sesijas izmaksas vienam sociālā darba speciālistam 22 *euro* (matemātiskās noapaļošanas rezultātā).*Aprēķins: 21.84+ 23.00/2= 22.42 euro*Vienas individuālās attālinātās supervīzijas sesijas izmaksas vienam sociālā darba speciālistam tiek noteiktas vadoties pēc pakalpojuma vidējās cenas ārpus ES fondu atbalsta, proti, 25 *euro*.Supervīzijas izmaksās ir iekļautas, visas ar pakalpojuma nodrošināšanu saistītās izmaksas t.sk., kancelejas preču iegāde, atbilstoši aprīkotu telpu nodrošinājums, transporta izmaksas (ceļa izdevumi, auto stāvvieta, auto amortizācija utml.), kā arī supervīzijas pakalpojuma sniedzēja kvalifikācijas celšanas un profesionālā pilnveides izmaksas t.i., supervizoram ir jāsaņem supervīzija par sniegtajām supervīzijām 35 stundu apjomā pēdējo divu gadu laikā, jāapmeklē profesionālas pilnveides pasākumi (apmācības) ne mazāk kā 20 stundas divu gadu periodā.1. **9.2.1.1. pasākuma atbalstāmās darbības (dalība apmācībās) īstenošanas nosacījumu precizēšanu.**

Šī brīža MK noteikumos Nr. 193 ir noteikts, ka finansējuma saņēmējs reizi gadā vai divos gados virza apstiprināšanai padomē apmācību programmu tēmas un reizi gadā vai divos gados organizē iepirkumu apmācību nodrošināšanai, taču finansējuma saņēmēja pieredze rāda, ka apmācību vajadzību apzināšana un apmācību programmu tēmu apstiprināšana ir jāorganizē vadoties pēc nepieciešamības, bet ne retāk kā reizi divos gados. Līdz ar to, noteikumu projektā tiek precizēts apmācību vajadzību apzināšanas un apmācību programmu apstiprināšanas biežums. Papildus noteikumu projektā tiek atrunāts, ka nosacījumi apmācību pakalpojuma sniedzēju izvēlei tiek publicēti Labklājības ministrijas tīmekļa vietnē, kā arī noteikts, ka finansējuma saņēmējs izstrādā arī nosacījumus apmācību pakalpojuma sniedzēju izslēgšanai no apmācību pakalpojuma sniedzēju saraksta (piemēram, apmācību pakalpojuma sniedzēju izslēdz no apmācību pakalpojuma sniedzēju saraksta, ja apmācību pakalpojuma sniedzējs neievēro normatīvajos aktos un apmācību īstenošanas nosacījumos noteiktās prasības vai tiek konstatēti apmācību pakalpojuma īstenošanas nosacījumu pārkāpumi, vai pēdējā gada laikā apmācību pakalpojuma sniedzējs nav ievērojis ar pašvaldību noslēgtā līguma nosacījumus utml.).1. **Izmaiņas līguma slēgšanas nosacījumos un informācijas sniegšanas nosacījumos.**

Noteikumu projekts paredz, ka pašvaldība, slēdzot līgumu ar supervīzijas un apmācību pakalpojumu sniedzēju, izmanto Labklājības ministrijas tīmekļa vietnē publicētos tipveida līgumus.Tipveida līgumā par supervīzijas un apmācību īstenošanu iekļauj šādu informāciju – līguma priekšmetu t.sk. pakalpojuma sniegšanas vietu (Latvijas Republikas pašvaldības administratīvo teritoriju), pakalpojuma veidu un apjomu (apmācību tēmu, programmu un apmācību ilgumu – 8, 16, 24 akadēmiskās stundas, kā arī supervīzijas sesijas veidu – individuālā supervīzija klātienē vai attālināti, grupu supervīzija, komandas supervīzija vai organizācijas supervīzija), apmācību un supervīzijas dalībnieku skaitu grupās (par komplektējamo grupu lielumu pašvaldība un supervīzijas vai apmācību pakalpojuma sniedzējs savstarpēji vienojas), līguma darbības termiņu, vienas personas dalības izmaksas un līguma kopējo summu, kā arī līgumsodu aprēķināšanas un samaksas kārtību, pušu pienākumus, tiesības un atbildību, pakalpojuma sniegšanas un norēķinu kārtību, līguma grozīšanas un izbeigšanas kārtību. Papildus tam, lai nodrošinātu informācijas pieejamību, supervīzijas un apmācību pakalpojuma norises izsekojamību, kā arī pārbaužu veikšanas plānošanu, Labklājības ministrijas tīmekļa vietnē ir publicēts gan supervīzijas, gan apmācību pakalpojuma sniedzēju kalendārs un tā lietošanas pamācība. Noteikumu projekts paredz, ka pašvaldība 3 dienas pirms supervīzijas un apmācību pakalpojuma īstenošanas attiecīgajā kalendārā nodrošina šādas informācijas ievadīšanu:- supervīzijas un apmācību īstenošanas vieta (pašvaldība un konkrēta adrese);- supervīzijas un apmācību norises laiks (sākuma un beigu laiks);- supervīzijas un apmācību veids un ilgums (supervīzijas veids/apmācību programma).Ja laika periodā no informācijas sniegšanas līdz faktiskajai pakalpojuma norisei ir notikušas izmaiņas, pašvaldība attiecīgajā pakalpojumu sniedzēju kalendārā nodrošina informācijas precizēšanu un seko līdzi, lai ne vēlāk kā 24 stundas pirms faktiskā pakalpojuma norises pakalpojumu sniedzēju kalendāros būtu pieejama aktuālā informācija. Pašvaldība, slēdzot līgumu ar pakalpojuma sniedzēju, var noteikt par pienākumu iepriekš minēto informāciju pakalpojuma sniedzēju kalendārā nodrošināt supervīzijas un apmācību pakalpojuma sniedzējam.Saņemtā apmācību un supervīzijas pakalpojuma priekšfinansēšanas, kā arī pārskatu iesniegšanas un kompensācijas saņemšanas kārtība netiek mainīta. 1. **9.2.1.1 pasākuma tūlītējo iznākuma rādītāju precizēšanu.**

Šī brīža MK noteikumos Nr. 193 ir noteikts, ka finansējuma saņēmējs uzkrāj un reizi gadā iesniedz sadarbības iestādē datus par šādiem kopējiem tūlītējiem rezultātu rādītājiem:- izglītībā/apmācībā iesaistītie dalībnieki pēc aiziešanas (pēc dalības apmācībās);- kvalifikācijas ieguvušie dalībnieki pēc aiziešanas (pēc dalības apmācībās);- nelabvēlīgā situācijā esoši dalībnieki, kas pēc aiziešanas (pēc dalības apmācībās) sākuši darba meklējumus, iesaistījušies izglītībā/apmācībā, kvalifikācijas ieguvē, nodarbinātībā, tostarp pašnodarbinātie.Ņemot vērā, ka 9.2.1.1. pasākuma īstenošanā nav paredzēts iegūt Latvijā atzītu kvalifikāciju, tiek svītrots MK noteikumu Nr. 193 33.2.2 apakšpunkts. Savukārt MK noteikumu Nr. 193 33.2.1. un 33.2.3 apakšpunktos tiek precizēti vārdi iekāvās "pēc dalības apmācībā" ar vārdiem "pēc dalības projektā", jo 9.2.1.1. pasākumā sociālā darba speciālistiem ir paredzēts piedalīties arī supervīzijā, kas nav apmācība. Atbilstoši 2013. gada 17. decembra Eiropas Parlamenta un Padomes Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – ESF Regula Nr. 1304/2013) 1. pielikumā minētajam un 2015. gada jūnija ES Kohēzijas politikas 2014. -2020. gada plānošanas perioda uzraudzības un izvērtēšanas vadlīniju Eiropas sociālajam fondam (Programming period 2014-2020 Monitoring and Evaluation of European Cohesion Policy European Social Fund Guidance doceument) (turpmāk – ESF vadlīnijas) B un D pielikumā minētajam, kopējos tūlītējos rezultāta rādītājos ietver datus par dalībniekiem pēc aiziešanas. 9.2.1. SAM rādītāju pasē ir norādīts, ka 9.2.1.1. pasākumā darbību līmenis ir projekts, līdz ar to, ar frāzi "pēc aiziešanas" pēc loģikas, gan saskaņā ar ESF Regulu un ESF vadlīnijām ir jāsaprot "pēc dalības pārtraukšanas projektā".1. **Citu tehnisku un redakcionālu precizējumu veikšanu.**

Lai nodrošinātu tiesiskā regulējuma normu nepārprotamu un skaidru izpratni, tiek precizētas 9.2.1.1. pasākuma izmaksas:- MK noteikumu projekts precizē 9.2.1.1.pasākuma Eiropas Sociālā fonda specifiskā iznākuma rādītāja i.9.2.1.a redakciju atbilstoši Labklājības ministrijas ierosinātajiem un Eiropas Komisijas 2017. gada 30. novembrī apstiprinātajiem darbības programmas "Izaugsme un nodarbinātība" (turpmāk – darbības programma) grozījumiem Nr. 2;**-** MK noteikumu projekts paplašina vienu no 9.2.1.1.pasākuma atbalstāmajām darbībām – metodiskā atbalsta nodrošināšana sociālā darba speciālistiem, paredzot metodiskā atbalsta ietvaros izstrādāt arī grāmatu par sociālā darba teorijām un metodēm. Minētais atbalstāmās darbības paplašinājums nepieciešams, lai nodrošinātu politikas plānošanas dokumentā "Profesionāla sociālā darba attīstības pamatnostādnes 2014.-2020. gadam" paredzētā uzdevuma un pasākumu sadaļā iestrādātā plāna 2.2.2.1. punkta par pasākuma "Izstrādāt un izdot grāmatu par sociālā darba teorijām un metodēm" izpildi, kā arī projekta piesaistītā eksperta – nodibinājuma "Globālās attīstības institūts" noslēguma ziņojumā minētais par šādas grāmatas nepieciešamību sociālā darba speciālistiem. Šobrīd latviešu valodā ir pieejams ļoti ierobežots profesionālās literatūras klāsts par sociālā darba teorijām un metodēm. Līdz ar to šāda veida izglītojošā grāmata ir būtiska sociālajiem darbiniekiem, kā arī citiem sociālā darba speciālistiem, lai veidotu vienotu izpratni par viņu profesionālo darbību.Pamatojumu grāmatas par sociālā darba teorijām un metodēm nepieciešamībai apstiprina arī projekta ietvaros 2017. gadā veiktais Ex-ante pētījums "Pašvaldību sociālo dienestu un sociālā darba speciālistu darbības efektivitātes novērtēšanas rezultāti un to analīze", kas parāda, ka sociālā darba studiju programmu absolventiem sagādā problēmas iegūtās teorētiskās zināšanas sasaistīt ar to pielietošanu praksē. Tāpat viena no pētījuma rekomendācijām ir veicināt vienotas izpratnes veidošanu par sociālā darba būtību, kā arī aicina virzīties uz skaidrāku izvēli sociālā darba pamatmetožu apzinātā pielietošanā praksē, jo nereti "sociālais darbs argadījumu" un "sociālā gadījuma vadīšana" tiek lietoti kā sinonīmi.Līdz ar to projekta ietvaros tiks izveidota un tipogrāfiski iespiesta grāmata ar īsiem (kodolīgiem) aprakstiem par teoriju nozīmi sociālā darba praksē un to pielietošanas ētiskajiem aspektiem, par sociālā darba teoriju attīstības vēsturi pasaulē un Latvijā. Savukārt lielākā daļa grāmatas apjoma tiks veltīta detalizētu teoriju (aptuveni 10-12) aprakstam, kas balstīts sociālā darba praksē, saistot tos ar praktiskiem piemēriem sociālajā darbā ar gadījumu un aprakstot sociālā gadījuma vadīšanas posmus, klientu vajadzību novērtēšanas principus un procesa dokumentēšanas vadlīnijas. Grāmatu plānots izdot 2 sējumos (katrā sējumā aptuveni 300 lpp) ar tirāžu katram sējumam 500 eksemplāri. Plānotais kopējais finansējums grāmatas izstrādei ir aptuveni 42 000 *euro*. Provizoriski grāmatu plānots izstrādāt un izdot laika periodā no 2018. gada II ceturkšņa līdz 2019. gada beigām. Grāmatas izdošanai finansējums tiks pārdalīts no citām projekta darbībām ieplānotā finansējuma.- Šī brīža MK noteikumu Nr. 193 18.3.5. apakšpunktā ir noteikts, ka attiecināmas ir obligāto veselības pārbaužu izmaksas un redzes korekcijas līdzekļu kompensācija finansējuma saņēmēja projekta īstenošanas un vadības personālam. Lai novērstu dubultās finansēšanas iespējas, un nodrošinātu vienotu pieeju LM pārziņā esošo specifisko atbalsta mērķu pasākumu īstenošanas noteikumu tiesiskajā regulējumā, ir nepieciešams papildināt 18.3.5. apakšpunktu, nosakot, ka obligātās veselības pārbaužu un redzes korekcijas līdzekļu izmaksas ir attiecināmas, ja tās nav iekļautas veselības apdrošināšanas polisē;- šī brīža MK noteikumu Nr. 193 18.14. apakšpunktā ir noteikts, ka attiecināmas ir izmaksas darba vietas aprīkojuma iegādei un jaunu darba vietu radīšanai vai esošo darba vietu atjaunošanai finansējuma saņēmēja projekta īstenošanas un vadības personālam. Atbilstoši Finanšu ministrijas 11.07.2017. Vadlīniju Nr. 2.1. "Vadlīnijas attiecināmo un neattiecināmo izmaksu noteikšanai 2014.-2020. gada plānošanas periodā" aktuālās versijas 7.2. apakšpunktā noteiktajam, plānojot projektam nepieciešamo finansējumu, potenciālajam projekta iesniedzējam ir jāizvērtē, vai saimnieciski izdevīgāk ir darba vietas aprīkojumu pirkt vai nomāt un šajā gadījumā jāievēro saimnieciskā izdevīguma princips. Attiecīgi ir jāpapildina MK noteikumu Nr. 193 18.14 apakšpunkts.Tehniski tiek precizēts MK noteikumu Nr. 193 18.2. apakšpunkts. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | **Ierosināto grozījumu ietekme uz finansējuma saņēmēju.**Finansējuma saņēmēju ietekmē noteikumu projekta 1., 2., 3., 4., 5., 6., 7., 8., 9., 10. un 11. punkts. Noteikumu projekta 1., 2., 4., 6., 8. punkts rada nepieciešamību finansējuma saņēmējam veikt grozījumus projektā, bet precīzi to izvērtēs finansējuma saņēmējs, gatavojot grozījumus projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. pašvaldības un to izveidoto sociālo pakalpojumu sniedzēju sociālā darba speciālisti;
2. pašvaldību sociālie dienesti un to sociālā darba speciālisti.
 |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ir paredzēts, ka pēc 9.2.1.1. pasākuma projekta īstenošanas, sākot ar 2023. gadu, lai daļēji finansētu pašvaldībām izdevumus saistībā ar sociālā darba speciālistu profesionālās kompetences pilnveides nodrošināšanu, Labklājības ministrijai būs nepieciešami papildu valsts budžeta līdzekļi. Jautājums par papildu valsts budžeta līdzekļu piešķiršanu pēc projekta īstenošanas noteikumu projektā paredzēto pasākumu ilgtspējas nodrošināšanai 2023. gadam un turpmākajiem gadiem skatāms Ministru kabinetā vidēja termiņa un gadskārtējā valsts budžeta projekta sagatavošanas procesā vienlaikus ar visu ministriju un citu centrālo valsts iestāžu prioritāro pasākumu pieprasījumiem atbilstoši attiecīgā gada valsts budžeta finansiālajām iespējām. Ņemot vērā, ka nav zināmi Sociālo pakalpojumu un sociālās palīdzības likumā noteikto pakalpojumu sniegšanas nosacījumi pēc 9.2.1.1. pasākuma īstenošanas beigām, šobrīd nav iespējams veikt aprēķinus papildu nepieciešamam finansējumam supervīzijas pakalpojuma nodrošināšanai no 2023. gada. Aprēķinus papildu nepieciešamajam valsts budžeta līdzekļu apmēram supervīzijas pakalpojuma nodrošināšanai Labklājības ministrija veiks Sociālo pakalpojumu un sociālās palīdzības likuma nākotnes versijas pakārtoto MK noteikumu izstrādes laikā (indikatīvi 2021.gadā), iekļaujot tos normatīvā akta sākotnējās ietekmes novērtējuma ziņojumā (anotācijā). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav.  |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regulu (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk - Eiropas Parlamenta un Padomes Regula Nr. 1304/2013). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula Nr. 1304/2013 | MK noteikumu Nr. 193 33.2.1. apakšpunkts | Vienība tiek ieviesta pilnībā. Atbildīgā institūcija – Labklājības ministrija | Netiek paredzētas stingrākas prasības |
| Eiropas Parlamenta un Padomes Regula Nr. 1304/2013 | MK noteikumu Nr. 193 33.2.3. apakšpunkts | Vienība tiek ieviesta pilnībā. Atbildīgā institūcija – Labklājības ministrija | Netiek paredzētas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1. apakšpunktā un jau tikusi norādīta arī V sadaļas 2. punktā. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar | Noteikumu projekts šo jomu neskar | Noteikumu projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2017. gada 13. maija līdz 2017. gada 25. augustam sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz MK noteikumu projekta izsludināšanai Valsts sekretāru sanāksmē (tai skaitā līdz 2017. gada 25. augustam) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija kā finansējuma saņēmējs 9.2.1.1. pasākuma ietvaros un pašvaldības, kas 9.2.1.1. pasākuma ietvaros pretendē uz kompensācijas saņemšanu par apmācību un supervīzijas nodrošināšanu sociālā darba speciālistiem. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Labklājības ministrs Jānis Reirs

Labklājības ministrijas valsts sekretārs Ingus Alliks

Sāre, 67782652

Egita.Sare@lm.gov.lv